Előterjesztés Zalakaros Város Önkormányzat Képviselőtestülete 2023. május 25-i ülésére

[bookmark: _Hlk105655989]Napirend címe: Magyar Falu Program keretében az önkormányzat részére felajánlott 
                           ingatlanok
            
Előterjesztés készítette: Fehér Zsolt Tiborné városfejlesztési osztályvezető

Tisztelt Képviselőtestület!

A Magyar falu Program keretében, a Zalakaros Város közigazgatási területét érintő állami ingatlanok átruházása történhet meg az Önkormányzat részére.
Tárgyi ingatlanok: 
művelési ág: Kivett mocsár							Tulajdoni hányad:
Zalakaros 	külterület	0147/17 hrsz						1/1
Zalakaros 	külterület	0153/79 hrsz						1/1
Zalakaros 	külterület	0153/120 hrsz						1/1
művelési ág: Kivett saját használatú út	
Zalakaros 	belterület	622 hrsz 	(8749 Zalakaros Mókus köz) 	2/20 
Zalakaros 	belterület	627 hrsz	(8749 Zalakaros Mókus köz)		2/20

Az átruházás kizárólag az ingatlanok összességére áll fenn, előzetes elképzelés alapján, egyedi feltételek és rendelkezések mellett kerülne sor rá.
 
A „kivett saját használatú” 622 és a 627 hrsz-ú utak tulajdoni és jogi viszonyai rendezetlenek.  Az utat természetben nem a földhivatali nyilvántartás szerinti helyén használják, ill a zsákút végén lévő lakó az útterületre ráépített. A területek rendezése földméréssel, kisajátítással a 18/20 osztatlan közös tulajdonú, tulajdonosok (akik közül már többen elhaláloztak) egyezségével lehetséges, amely a lakók részéről elvárásként felmerülhet, ha az Önkormányzat tulajdonrészt szerez az útterületben.  

2023. május 31.-ig nyilatkozni szükséges, hogy az ingatlanhányadok tulajdonjogának ingyenes megszerzésével az Önkormányzat élni kíván-e. Az igényérvényesítéshez képviselő-testületi döntés szükséges.


Határozati javaslat: 

Zalakaros Város Önkormányzat Képviselőtestülete
A)
1. Zalakaros Város Önkormányzata (8749 Zalakaros, Gyógyfürdő tér 1.) a  Zalakaros, „kivett mocsár” művelési ágú, 1/1 tulajdoni hányadú, 0147/17 hrsz-ú és  a  0153/79 hrsz-ú, és a 0153/120 hrsz-ú, továbbá a Zalakaros  „saját használatú út” művelési ágú, 2/20 tulajdoni hányadú 622 hrsz-ú és a 627 hrsz-ú állami tulajdonú ingatlanok önkormányzat részére történő felajánlással nem kíván élni, tekintettel arra,  hogy a „kivett saját használatú” 622 és a 627 hrsz-ú utak tulajdoni és jogi viszonyai rendezetlenek, továbbá hogy az átruházás az ingatlanok összességére áll csak fenn.
2. felhatalmazza a polgármestert a nyilatkozat aláírásával és továbbításával.





B)
1. Zalakaros Város Önkormányzata (8749 Zalakaros, Gyógyfürdő tér 1.) a  Zalakaros, „kivett mocsár” művelési ágú, 1/1 tulajdoni hányadú, 0147/17 hrsz-ú és  a  0153/79 
hrsz-ú, és a 0153/120 hrsz-ú, továbbá a Zalakaros  „saját használatú út” művelési ágú, 2/20 tulajdoni hányadú 622 hrsz-ú és a 627 hrsz-ú állami ingatlanok felajánlását elfogadja, kéri azt az Önkormányzat részére átadni.
2. felhatalmazza a polgármestert a nyilatkozat aláírásával és továbbításával.



Határidő:             azonnal
Felelős:               Novák Ferenc polgármester
Operatív felelős: Fehér Zsolt Tiborné városfejlesztési osztályvezető


Zalakaros, 2023. május 11.

								Novák Ferenc 
								 polgármester

